Tellispunane

**Tellispunane** on üks punastest värvitoonidest, keskmise tumedusega pruunikas punane, mis vastab põletatud punase tellise värvusele.

Värvus on iseloomult pigem matt ja varjundirohkelt murtud kui puhas ja särav. Seostub maisusega, linnalikkusega ja industriaalsusega.

Inglise ja prantsuse keeles on *Brick red* ja *rouge brique* pigem soojad tume- ja pruunikaspunased, samas kui saksa keeles kirjeldatakse värvitooni *Ziegelrot* oranži varjundiga punasena.

## Pildid

Brick.jpg|Üksik tellis
Brick.agr.jpg|Punased tellised ehitusmaterjalina alustel
LaterizioDecorazioneViaAppiaAntica.jpg|Rooma tellistest hauakamber Via Appia Antica ääres
Formstein1.JPG|Tellisgootikas kasutatud vormitellis
Klinkerfassade.jpg|Klinkertellisest müür
Ziegelausfachung.jpg|Tellistest seinaosa vahvärkmajal
Thornbury.chimney.detail.arp.750pix.jpg|Tuudorstiilis telliskorsten
Brown orange color nomenclature naturalists.jpg|Tellispunane toon nr 11 on maalitud laseerivalt india punasega. A nomenclature of colors for naturalists... Plate IV


## Variatsioonid
Ernst Friedrich Glockeri "Grundriss der Mineralogie ..." kirjeldab tellispunast (*ziegelroth*) kui heledamat punast, millesse on segatud kollast ja veidi pruuni ning hallikasvalget; näitemineraaliks on portselanjaspis.

Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." nimetab tellispunaseks (*Brick red*) värvitootja Winsor&Newton indiapunase akvarellvärviga koloreeritud värvinäidist, selle värvus on soojatooniline pruunikaspunane.

Prantsuskeelne värvinimetuste portaal pourpre.com annab tellispunase (*rouge brique*) vasteks punakaspruunide toonivahemiku 

Pantone värvitoon 19-1543 *Brick Red* on jahedatooniline murtud tumepunane , Pantone 18-1350 *Burnt Brick* on kergelt oranži suunas kalduv, eelmisest heledam  pruunikaspunane  .

RAL Design värvikaart 040 40 40 *Ziegelrot* on keskmise tumedusega soe murtud pruunikaspunane  .

Veebivärv *Firebrick* on puhas tumepunane  , veebivärv *Brick Red* heledam jahedatooniline tuhmpunane  .

## Tellispunane looduses
Tellise värvust märgib ladina keeles täiend *lateritius*.

Eesti looduses esineb täiend "tellispunane" enim seentel: tellispunane kollanutt (*Hypholoma lateritium*), tellispunane limavesinutt (*Gliophorus perplexus*), tellispunane narmasnutt (*Inocybe whitei*), tellispunane pilvik (*Russula velenovskyi*), tellispunane riisikas (*Lactarius fulvissimus*), tellispunane vesinutt (*Hygrocybe sciophana*) ja tellispunane vöödik (*Cortinarius rubicundulus*).

Eestis kasvab oranži õiega tellispunane magun (*Papaver lateritium*), veel on olemas Lõuna-Ameerikast pärit tellispunane ratsuritäht (*Hippeastrum puniceum*), mille õis on oranžpunane kuni oranž.

Jaspis-vom-Buehlchen-skala.jpg|Portselanjaspis
Hypholoma sublateritium - Brick Cap - Ziegelroter Schwefelkopf - 01.jpg|Tellispunane kollanutt kõdunenud puutüvel
Lactarius tabidus G2.3.jpg|Tellispunane riisikas
2012-06-15 Russula velenovskyi Melzer &amp; Zvára 228092.jpg|Tellispunane pilvik
Papaver lateritium.jpg|*Papaver lateritium* kasvamas mägedes Türgis
Hippeastrum puniceum (6995791408).jpg|*Hippeastrum puniceum* looduses


## Vaata ka
* terrakotapunane
* roostepunane
* hennapunane

## Viited